Tolong jelaskan mengenai Kehidupan peribadi dari Sharnaaz Ahmad dalam bahasa melayu

Dari 2011 sehingga 2013, Sharnaaz sebelum ini pernah menjalin hubungan cinta dengan penyanyi dan anak sulung penyanyi veteran, ND Lala, Shila Amzah, namun memutuskan hubungan mereka selepas Sharnaaz hilang hormat kepada bapa Shila berikutan konflik yang berlaku antara mereka dengan ND Lala. Beliau kemudian menjalin hubungan dengan pelakon, Anis Al-Idrus selama setahun, dari 2014 sehingga 2015.

Sharnaaz berkahwin dengan ahli perniagaan, Noor Nabila Mohd Noor yang merupakan kakak kepada pelakon dan pengacara, Neelofa, pada 31 Mac 2017. Bersama Nabila, beliau dikurniakan seorang anak lelaki bernama Jebat Jayden Ahmad yang dilahirkan pada 30 Ogos 2018 iaitu bersempena dengan ulang tahun kelahiran Sharnaaz yang ke-33. Pasangan ini memfailkan perceraian secara hakam pada 9 Julai 2020.

Di waktu lapangnya, Sharnaaz juga mempunyai hobi memancing dan berkongsi minat sama bersama rakan pelakon, Amar Baharin.